Tërsa ëd gora

La Tërsa ëd gora a resta na tërsa ëd branch sèch, che an Piemont për sòlit a son ëd sàles. Cola dë dovré la gora a l'é na costuma motobin veja, ch'a l'é belfé ch'a sia nàita an campagna për gropé ij branch (dzortut ëd le vigne), për passé peui a esse un travaj téssil motobin particolar, ën essend che al pòst ëd tissù a da dj'oget finì.

La tërsa ëd gora ës deuvra al dì d'ancheuj dzortut për fé contnidor e mobilia, e la midema tecnologìa as deuvra giumaj nen mach për ij branch vegetaj, ma ëdcò për la plàstica. 

Cola dë fé mòbij an tërsa ëd gora a l'é na costuma testimonià gia ant l'antich Egit, e ëd mobilia parèj a l'é trovassne 'cò a Pompéi . Vàire stòrich a chërdo che sta tecnologìa-sì a sia spantiasse dl'Età dël Fèr, e che a l'abia avù un pi gran anfluss ansima al dësvlup ëd l'Art Sèltica.

Categorìa:materiaj